ញញឹមអប្សរា

ញញឹមអប្សរា 

ទំនុកច្រៀងនិងបទភ្លេង ដោយអ្នកស្រី កែវ ចន្ទ័បូរណ៍ 
សម្រួលបទភ្លេង ដោយលោក នភ ហង្សផលា

1/ ស្នាមញញឹម ប៉ប្រឹមស្រស់ សម្រស់ថ្លា 
ជាចំណារ ចារដួងចិត្ត ផ្តិតហឬទ័យ 
ស្នាមញញឹម ផ្តល់សង្ឃឹម គាប់ចិត្តក្រៃ 
បងបេតី កល្យាណី ស្រីខេមរា។

2/ ស្នាមញញឹម ព្រឹកព្រលឹម សែនរាក់ទាក់ 
សោភ័ណភក្រ្ត ពិតមានលក្ខណ៍ គួរចេតនា 
ស្នាមញញឹម ល្អប៉ប្រឹម ពេញនេត្រា 
ថ្នមចិន្តា អោយរៀមរ៉ា លង់ក្តីស្នេហ៍។ 

បន្ទរ. ញញឹមអើយ ត្រាណត្រើយ នាំភាពបំព្រង 
ញញឹមចង ចំណងចិត្ត ឥតប្រួលប្រែ 
ឧិ អប្សរា ញញឹម ស្រស់ស្រាយម៉្លេះទេ 
ផ្តិតមន្តស្នេហ៍ ធិតាខ្មែរ យ៉ាងវរនាថ។ 

3/ ញញឹមទៅ ឧិ ឆោមឆ្លៅ ពៅអប្សរា 
ញញឹមចារ កម្លាំងចិត្ត ជូនផៅញាតិ 
បងសង្ឃឹម ស្នាមញញឹម មិនឃ្លាឃ្លាត 
ឧិ វរនាថ នាងញញឹម ត្រកាលអើយ។